**MÅNEDSBREV OKTOBER.**

**August og september har vært en fin og innholdsrike måneder i barnehagen. Små og store har etter hvert blitt godt kjent med hverandre, og barna trives i lag og leker fint sammen. Vi har kommet godt i gang med temaet «VENNER «lest bøker og sunget sangen Skal vi være venner😊**

**På tur dagene har vi vært på flere turer/båtturer for å bli kjent i nærmiljøet, og heldige oss som har så mange flotte plasser vi kan dra til.**

**Målet med temaet vennskap er å gi barna en god opplevelse av at det er godt å ha gode venner, noen som trøster når mann er lei seg.**

**Og noen å leke sammen med når vi er i barnehagen, noen å holde i hånda når vi går på tur og vise dem verdien og gleden av å være sammen med andre. Vi kommer til å fortsette med dette tema i starten av oktober også, men deretter kommer vi til å gå over på nytt tema. Men selv om vi setter sluttstrek for dette temaet, så vil vennskap, forståelse, respekt og omsorg for hverandre alltid ha et naturlig fokus i hverdagen vår. Vi vet at det å fungere bra sosialt er en forutsetning for å fungere i samfunnet, og at vennskap og gode relasjoner mellom barn/barn og barn/voksen har stor verdi for læring og opplevelse av glede, trivsel og mestring.**

**I samlingene disse månedene har barna blitt godt kjent med sangen SKAL VI VÆRE VENNER, vi har og lest og snakket om vennebøkene som handler om Roe seg ned, Si unnskyld, Vente på tur, Dele med seg og Å vise glede.**

**Vi har og hatt 2 uker om brannvern, hvor vi har snakket om hva må vi gjøre hvis det brenner. Hvem ringer vi til, hvor møtes vi og hva vi ikke skal gjøre hvis det brenner. Vi har lært oss sangen 110 til Bente og Oli. Og dere har sikkert fått mange spørsmål hjemme om hvor er deres møteplass, har dere brannvarsler hjemme. Har dere brannslokningsapparat hjemme og hvor er det. Vi har og hatt brannøvelse i barnehagen.**

**Vi har og startet opp med vanntilvenning i bassenget på Roaldsøy skole, mandag er den dagen vi har fått tildelt. Vi startet opp med 6 barn og 2 voksne og det gikk over all forventing😊 alle storkoste seg og var kjempe flinke.**

**I oktober setter vi i gang med temaet høst. Høsten er en spennende tid, og vi ønsker å legge til rette for at barna skal bli kjent med naturen og de endringene som skjer i naturen om høsten. Vi vil at barna skal oppleve glede over å være ute, undre seg over det som skjer, og få mange gode sanseopplevelser. Barna skal få lage hver sin skattes kiste fra naturen som vi skal fylle med ting fra naturen. Det er enkelt å gjøre og det er en aktivitet som vi kan fortsette gjennom hele året. Barna skal selv få dekorere skattes kista, det er et poeng at barna skal føle eierskap og at det er noe spesielt og «magisk» ved boksen.**

**Vi kommer og til å male i høstfarger, plukke høstblader og lage høst krans, lage bladtrykk og se etter høst tegn i naturen. Sanger vi kommer til å bruke er høsten kommer, se regndråper faller, epler og pærer, høsten kommer adjø da sommer.**

**I år markerer vi FN- dagen fredag 23. oktober uten dere foreldre denne gang**

**pga COVID 19.**

**Vi skal rette oppmerksomheten mot FNs mål og presentasjoner. I år er temaet «Nanah og sjimpanseskogen» Vi kommer til å vise filmsnutt, lese eventyr og synge sanger og jobbe med et veiledningshefte som handler om Nanah og sjimpanseskogen.**

**I OKTOBER KOMMER VI NOK TIL Å MERKE AT DET STADIG BLIR KALDERE UTE, SÅ NÅ ER DET TID FOR VARME DRESSER OG SKO, VOTTER, LUER, ULL/FLEECE TIL Å HA UNDER REGNTØYET/DRESSEN, OG EKSTRA GODT MED SKIFTETØY.**

**Til slutt vil vi ønske dere alle en fin oktober og november måned 😊**

**Vennlig hilsen Kine, Stig og Izabela!**